**Ministru kabineta rīkojuma projekta „Par apropriācijas pārdali Latvijas Republikas Prokuratūras pamatbudžetā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Par apropriācijas pārdali Latvijas Republikas Prokuratūras pamatbudžetā” (turpmāk – rīkojuma projekts) sagatavots saskaņā ar likuma „Par valsts budžetu 2016.gadam” 32.panta 4.punktu, kas nosaka, ka apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām budžeta resoram likumā noteiktās apropriācijas ietvaros, nepiemērojot šā likuma [31.panta](http://likumi.lv/doc.php?id=262269#p32) nosacījumus, ir iespējams veikt, ja ir pieņemts Ministru kabineta lēmums un Ministru kabinets ir deleģējis finanšu ministram tiesības veikt apropriācijas pārdali. Šādu apropriācijas pārdali atļauts veikt, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas nav iebildusi pret apropriācijas pārdali. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas Republikas Prokuratūras (turpmāk – Prokuratūra) funkciju nodrošināšanai visā Latvijas Republikas teritorijā tiek izmantoti 42 dienesta automobiļi. Prokuratūras finansējums kapitālajām iegādēm ir nepietiekams Prokuratūras autoparka atjaunošanai, jo kopš 2009.gada pamatlīdzekļu iegādei tiek piešķirti tikai 53 560 *euro* gadā, jeb vidēji 1 217 *euro* gadā vienai Prokuratūras struktūrvienībai.  Laika posmā no 2011.gada līdz 2014.gadam Prokuratūra piešķirtā finansējuma ietvaros, veicot taupības pasākumus un ierobežojumus, nosakot piemaksas prokuroriem un darbiniekiem, bija radusi iespēju daļēji atjaunot nolietoto autoparku – pārdalot atalgojuma fonda līdzekļus uz kapitālajām iegādēm veica vairāku automobiļu iegādi. Turklāt ar 2012.gada 4.oktobra grozījumiem likumā „Par valsts budžetu 2012.gadam” tika atbalstīta vienreizēja papildu valsts budžeta finansējuma piešķiršana Prokuratūrai desmit nolietotu automobiļu nomaiņai.  Tomēr, lai veicinātu efektīvu funkciju izpildi, Prokuratūras autoparku ir nepieciešams atjaunot vienmērīgi un regulāri, ik gadu veicot finanšu ieguldījumus nolietotu, novecojušu automobiļu nomaiņai.  Sakarā ar jaunu prokuroru iecelšanu amatā un vakanto amata vietu pakāpenisku aizpildīšanu, kā arī nepieciešamību prokuroriem un darbiniekiem nodrošināt samaksu par papildu veicamajiem pienākumiem, arī turpmāk veikt atalgojuma fonda līdzekļu pārdali kapitālajām iegādēm, t.sk. autoparka atjaunošanai, Prokuratūrai nav iespējams.  Iesniedzot jauno politikas iniciatīvu pieprasījumu 2014.–2016.gadam, Prokuratūra vērsās ar lūgumu atbalstīt papildu valsts budžeta finansējuma piešķiršanu pakāpeniskai nolietotā autoparka atjaunošanai, tomēr papildu finansējuma piešķiršana Prokuratūrai netika atbalstīta.  Šobrīd no 42 Prokuratūras lietošanā esošajiem automobiļiem 12 automobiļi ir desmit gadus, bet trīs automobiļi – 15, 17 un 19 gadus veci. Šādu automobiļu uzturēšanai un remontdarbiem katru gadu nepieciešami arvien lielāki finanšu līdzekļi, to ekspluatācija paliek neefektīva un ekonomiski nepamatota. Turklāt šādu nolietotu automobiļu turpmāka ekspluatācija paliek nedroša. Līdz ar to Prokuratūrai jau tuvākajā laikā būtu jānomaina vairāki automobiļi, bet vismaz viens automobilis ir jānomaina nekavējoties.  Jauns automobilis nepieciešams Ģenerālprokuratūras prokuroru, kā arī ēkā Kalpaka bulvārī 6, Rīgā izvietotajās struktūrvienībās strādājošo prokuroru dienesta komandējumu un darba braucieniem, kuri bieži komandējumos un darba braucienos dodas vairāk nekā trīs cilvēku sastāvā. Automobilis būs izmantojams ārvalstu delegāciju uzņemšanai, semināru un starptautisku konferenču nodrošināšanai, kā arī, nepieciešamības gadījumā, visām Prokuratūras struktūrvienībām izmantojams saimnieciska rakstura pārvadājumiem. Līdz ar to ir nepieciešams iegādāties vidējās klases vieglo automobili ar 7 sēdvietām, ar salīdzinoši augstiem drošības, kvalitātes un funkcionalitātes kritērijiem, kurš ir ekonomisks, ar ekspluatācijas termiņu ne mazāku par 7-8 gadiem un būtu izmantojams gan cilvēku, gan preču pārvadājumiem. Veicot tirgus izpēti, secināts, ka šādām prasībām atbilstoša automobiļa paredzamā aptuvenā cena pašreiz ir 41 000 *euro* (ar pievienotās vērtības nodokli, bet cena tiks precizēta, veicot iepirkumu).  **Iespējamie risinājumi daļējai autoparka atjaunošanai un finansējuma avoti**  Balstoties uz Prokuratūras pieprasījumu jaunajām politikas iniciatīvām 2014.–2016.gadam, valdībā tika atbalstīta jaunā politikas iniciatīva „Prokuratūras apsaimniekošanā un lietošanā nodoto nekustamo īpašumu nomas maksa” un, sākot ar 2015.gadu un turpmāk, Prokuratūrai sākotnēji bija paredzēta papildu valsts budžeta finansējuma 320 034 *euro* apmērā piešķiršana deviņu Prokuratūras apsaimniekošanā un lietošanā nodoto nekustamo īpašumu nomas maksai, iekļaujot minēto papildu finansējumu likumā „Par vidējā termiņa budžeta ietvaru 2014., 2015. un 2016.gadam”.  Tomēr, ņemot vērā, ka 2015.–2017.gadam Prokuratūras pieteiktajiem neatliekamajiem pasākumiem papildu finansējums tika atbalstīts tikai daļēji, meklējot risinājumu, lai nodrošinātu Prokuratūras pārraudzībā esošā Noziedzīgi iegūtu līdzekļu legalizācijas novēršanas dienesta (turpmāk – Kontroles dienests) kapacitātes stiprināšanu, Prokuratūra vērsās ar priekšlikumu Ministru kabinetā veikt valsts budžeta finansējuma iekšējo pārdali starp Prokuratūras pamatbudžeta programmām, nepalielinot bāzes izdevumu 2015.–2017.gadam kopsummu, un, saskaņā ar Ministru kabineta 2014.gada 10.novembra protokollēmuma Nr.61 28.§ 28.punktā noteikto, lai daļēji nodrošinātu Kontroles dienesta kapacitātes stiprināšanu saistībā ar jaunu funkciju izpildi noziedzīgi iegūtu līdzekļu legalizācijas un terorisma finansēšanas risku novēršanā, tika samazināti likumā „Par vidējā termiņa budžeta ietvaru 2014., 2015. un 2016.gadam” paredzētie izdevumi jaunajai politikas iniciatīvai „Prokuratūras apsaimniekošanā un lietošanā nodoto nekustamo īpašumu nomas maksa” budžeta programmā 01.00.00 „Prokuratūras iestāžu uzturēšana” 2015.gadam un turpmākajiem gadiem par 95 275 *euro* katru gadu un attiecīgi palielināti izdevumi budžeta programmā 02.00.00 „Noziedzīgi iegūtu līdzekļu legalizācijas novēršana”.  Izpildot jauno politikas iniciatīvu „Prokuratūras apsaimniekošanā un lietošanā nodoto nekustamo īpašumu nomas maksa”, Prokuratūra 2015.gadā ir pārgājusi uz nomas attiecībām ar VAS „Valsts nekustamie īpašumi” astoņos Prokuratūras apsaimniekošanā un lietošanā nodotajos nekustamajos īpašumos ar kopējo nomas maksu 182 127 *euro* gadā, izņemot nekustamo īpašumu Kalpaka bulvārī 6, Rīgā.  Saskaņā ar VAS “Valsts nekustamie īpašumi” sniegtajiem aprēķiniem pārejai uz nomas attiecībām nekustamā īpašuma Kalpaka bulvārī 6, Rīgā nepieciešami 135 702 *euro* gadā.  Pēc iepriekš minēto 95 275 *euro* pārdales budžeta programmai 02.00.00 „Noziedzīgi iegūtu līdzekļu legalizācijas novēršana” Prokuratūras pamatbudžeta programmā 01.00.00 „Prokuratūras iestāžu uzturēšana” jaunajai politikas iniciatīvai „Prokuratūras apsaimniekošanā un lietošanā nodoto nekustamo īpašumu nomas maksa” palicis atlikušais finansējums 42 632 *euro.*  Ar atlikušo samazināto finansējumu Prokuratūra nevar nodrošināt pāreju uz nomas maksas attiecībām nekustamā īpašuma Kalpaka bulvārī 6, Rīgā. Ņemot vērā ēkas tehnisko stāvokli, kā arī ēkas lielumu, nav iespējama arī pakāpeniska pāreja uz nomas attiecībām, jo šādas ēkas apsaimniekošanu nav iespējams sadalīt daļās, bet atlikušais finansējums (apmēram tikai 1/3 daļa no nepieciešamā) pilnīgi neatbilst ēkas kopējam apsaimniekošanas apjomam. Turklāt jāņem vērā, ka, pamatojoties uz Ministru kabineta 2014.gada 9.jūnija rīkojumu Nr.281-k „Par Kritiskās infrastruktūras kopumu” Ģenerālprokuratūras ēka Kalpaka bulvārī 6, Rīgā iekļauta kritiskās infrastruktūras kopumā kā A kategorijas kritiskās infrastruktūras objekts un Prokuratūrai ir nepieciešams nodrošināt telpu un drošības infrastruktūras atbilstību Ministru kabineta 2004.gada 6.janvāra noteikumu Nr.21 „Valsts noslēpuma, Ziemeļatlantijas līguma organizācijas, Eiropas Savienības un ārvalstu institūciju klasificētās informācijas aizsardzības noteikumi” prasībām.  Apkopojot minēto, ar atlikušo finansējumu 42 632 *euro* apmērā Prokuratūra nevar nodrošināt jaunās politikas iniciatīvas „Prokuratūras apsaimniekošanā un lietošanā nodoto nekustamo īpašumu nomas maksa” pilnīgu izpildi.  Savukārt apropriācijas pārdale starp izdevumu klasifikācijas kodiem, veicot nomas maksai atlikušā finansējuma pārdali uz kapitālajām iegādēm, dod iespēju 2016.gadā bez papildu valsts budžeta finansējuma daļēji risināt neatliekamu Prokuratūras autoparka atjaunošanas jautājumu un nomainīt vismaz vienu novecojušu vieglo automobili Ģenerālprokuratūras un citu ēkā Kalpaka bulvārī 6, Rīgā izvietotajās struktūrvienībās strādājošo prokuroru darba vajadzībām, tādējādi veicinot Prokuratūrai noteikto funkciju izpildi. |
| 3. | Projekta izstrādē iesaistītās institūcijas | Ģenerālprokuratūra. |
| 4. | Cita informācija | Nav. |
|  | | |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016. gads** | | Turpmākie trīs gadi (*euro*) | | |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0,00 | 0,00 | 0,00 | 0,00 | 0,00 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0,00 | 0,00 | 0,00 | 0,00 | 0,00 |
| 1.2. valsts speciālais budžets | 0,00 | 0,00 | 0,00 | 0,00 | 0,00 |
| 1.3. pašvaldību budžets | 0,00 | 0,00 | 0,00 | 0,00 | 0,00 |
| 2. Budžeta izdevumi: | 0,00 | 0,00 | 0,00 | 0,00 | 0,00 |
| 2.1. valsts pamatbudžets | 0,00 | 0,00 | 0,00 | 0,00 | 0,00 |
| 2.2. valsts speciālais budžets | 0,00 | 0,00 | 0,00 | 0,00 | 0,00 |
| 2.3. pašvaldību budžets | 0,00 | 0,00 | 0,00 | 0,00 | 0,00 |
| 3. Finansiālā ietekme: | 0,00 | 0,00 | 0,00 | 0,00 | 0,00 |
| 3.1. valsts pamatbudžets | 0,00 | 0,00 | 0,00 | 0,00 | 0,00 |
| 3.2. speciālais budžets | 0,00 | 0,00 | 0,00 | 0,00 | 0,00 |
| 3.3. pašvaldību budžets | 0,00 | 0,00 | 0,00 | 0,00 | 0,00 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0,00 | 0,00 | 0,00 | 0,00 |
| 0,00 | 0,00 | 0,00 | 0,00 |
| 0,00 | 0,00 | 0,00 | 0,00 |
| 5. Precizēta finansiālā ietekme: | X | 0,00 | 0,00 | 0,00 | 0,00 |
| 5.1. valsts pamatbudžets | 0,00 | 0,00 | 0,00 | 0,00 |
| 5.2. speciālais budžets | 0,00 | 0,00 | 0,00 | 0,00 |
| 5.3. pašvaldību budžets | 0,00 | 0,00 | 0,00 | 0,00 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Veicot tirgus izpēti, Prokuratūras prasībām atbilstoša automobiļa paredzamā aptuvenā cena ir 41 000 *euro* (ar pievienotās vērtības nodokli, bet cena tiks precizēta, veicot iepirkumu). | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no Prokuratūras valsts pamatbudžeta programmas 01.00.00 „Prokuratūras iestāžu uzturēšana”, veicot  apropriācijas pārdali 2016.gadā programmā 01.00.00 „Prokuratūras iestāžu uzturēšana”, samazinot 2014. gada prioritārajam pasākumam „Prokuratūras apsaimniekošanā un lietošanā nodoto nekustamo īpašumu nomas maksa” paredzēto finansējumu precēm un pakalpojumiem par 41 000 *euro* un palielināt plānoto finansējumu kapitālajiem izdevumiem pamatfunkciju nodrošināšanai par 41 000 *euro*. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ģenerālprokuratūra. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde veicina Prokuratūrai noteikto funkciju izpildi.  Rīkojuma projekta izpilde neietekmē valsts pārvaldes institucionālo sistēmu. |
| 3. | Cita informācija | Nav. |

*Anotācijas II, IV, V un VI sadaļa  – rīkojuma projekts šīs jomas neskar.*

Iesniedzējs:

tieslietu ministrs Dzintars Rasnačs

18.04.2016,14:47

1480

I.Serjogina

67044512, [Ineta.Serjogina@lrp.gov.lv](mailto:Ineta.Serjogina@lrp.gov.lv)

M.Rēķis

67036805, [Maris.Rekis@tm.gov.lv](mailto:Maris.Rekis@tm.gov.lv)